**Kup Község Német Nemzetiségi Önkormányzat**

**Képviselőtestülete**

**8595 Kup Fő utca 76.**

Szám: Pk 16-13/2021.

# **JEGYZŐKÖNYV**

**Készült:** Kup Község Német Nemzetiségi Önkormányzat Képviselő-testületének 2021. december 14-én 16.00 órától tartott közmeghallgatásról és nyilvános képviselő-testületi ülésről

**Ülés helye:** Kultúrház

8595 Kup Fő utca 97.

**Jelen vannak**: Varga Éva Teréz elnök

Kurali Beatrix elnökhelyettes

Tomojzerné Bartalos Ibolya képviselő

Érdeklődő vendég: 8 fő

(Jelenléti ív jkv. 1. melléklete)

Tanácskozási joggal volt jelen: Kissné Szántó Mária jegyző

**Közmeghallgatás napirendje:**

A Német Nemzetiségi Önkormányzat 2020.-2021. évi tevékenysége, jövőbeni tervek

(meghívó jkv. 2. melléklete)

**Varga Éva Teréz elnök** köszöntötte a jelenlevőket, elmondta, hogy évente legalább egy alkalommal kötelező közmeghallgatást tartan. Azonban az elmúlt évben a veszélyhelyzet miatt erre nem volt lehetőség, ezért most a 2020-2021. évi tevékenységüket ismerteti.

2020. évben a veszélyhelyzet miatt rendezvények tartására nem került sor, azonban az óvoda részére a hagyományos rendezvények megtartásához – mint Márton nap, Mikulás, Karácsony – a támogatást biztosítottuk. 2020. évben került szerkesztésre és kiadásra a “Mi, svábok” c. könyv, melyben Kup község is szerepel, a könyv szerkesztéséhez támogatást nyújtottunk a Nemzeti Értékek Könyvkiadónak, cserébe példányt kaptunk a könyvből.

A Bakonybéli és a Pápakovácsi Nyugdijas Klubbal együttműködési megállapodást kötöttünk, egymás rendezvényein részt veszünk, támogatjuk.

Mindkét évben támogatást nyújtottunk a Budaőrsi Bleyer Jakab Közösségnek, havonta megkapjuk a német nyelvű kiadványukat.

A más szintén hagyománynak számító magyar és német nyelvű falinaptárt is elkészíttetük és a falu lakói számára kiosztottuk 20. évben, illetve 2021. évben jelenleg készül a naptár.

2021. évben pályázatot nyújtottunk be a faluban lévő 2 db kereszt (autóbuszvárónál és a Fő utca – Malom utca csatlakozásánál található) felújítására, 650 ezer forintot nyertünk, a keresztek felújítása október 31-ig megtörtént. A felújítást anyagilag is támogatta a német nemzetiségi önkormányzat, mert kevesebb támogatást kaptunk, mind a beadott pályázat volt.

A települési önkormányzattal is jó a kapcsolat, 2021. évben a Német nemzetiségi Önkormányzat is képviseltette magát a falunapi főzőprogramon.

Sajnos a veszélyhelyzet miatt a 2021. év még szegényebb volt rendezvényekben, hisz biztonságosabb volt az összejövetelek korlátozása.

Bízunk benne, hogy a következő évben már nyilvánosan megrendezhetők lesznek hagyományos programjaink, s aktívabban tudunk részt venni a falu rendezvényein.

Kérem Önöket, ha kérdésük van tegyék fel, mondják el véleményüket.

Hozzászólás nem volt, az elnök a közmeghallgatást 16.30 órakor bezárta, nyilvános ülésen folytatta a képviselő-testület a munkát. A nyilvános ülésen csak a képviselők vettek részt, érdeklődő vendég nem volt.

**Varga Éva Teréz elnök** a képviselő-testületi ülést megnyitotta, megállapította, hogy a 3 fő képviselőből 3 fő jelen van, az ülés határozatképes. Ismertette a napirendet:

1. Naptár készítése a településen élő családoknak
2. Vadrózsa Német Nemzetiségi óvoda támogatása karácsonyra
3. A német nemzetiségi önkormányzat 2022. évi belső ellenőrzési terve

A képviselők a napirendi javaslattal egyetértettek, más napirendre javaslat nem volt.

## **NAPIREND TÁRGYALÁSA**

1. **Naptár készítése a településen élő családoknak**

**Előadó: Varga Éva Teréz elnök**

**Varga Éva Teréz elnök** szóbeli előterjesztésben elmondta, hogy a hagyomnyaikhoz híven ez évben is szeretnének falinaptrát készíttetni a községben élő családok számára, a napták német és magyar nyelvű. Kérte a véleményeket.

A képviselők egyetértettek a javaslattal.

Az elnök kérte a képviselőket a szavazásra:

A képviselő-testület 3 igen szavazattal — ellenszavazat és tartózkodás nélkül — a következő határozatot hozta:

**22/2021. (XII14.) KNNÖ határozat**

Kup község Német Nemzetiségi Önkormányzat Képviselő-testülete elhatározza, hogy a településen élő családok részére német és magyar nyelvű falinaptárt készíttet.

Felkéri a képviselő-testület az elnököt, hogy a naptár elkészíttetéséről gondoskodjon, a családok részére a naptárokat a képviselők közreműködésével adják át.

**Felelős**: elnök

**Határidő:** 2021. december 20.

**2.) Támogatás a Vadrózsa Német Nemzetiségi Óvoda részére**

**Előadó: Varga Éva Teréz elnök**

**Varga Éva Teréz elnök** tájékoztatta a képviselőket, hogy a hagyományokhoz híven idén is támogatják az óvodát karácsonyra, ez évben édességet vásároltak (szaloncukor, csokoládé), melyet a karácsonyi ünnepség előtt (december 21) adnak át. Kérte a véleményeket

Hozzászólás nem volt, a képviselők támogatták a javaslatot.

Az elnök kérte a képviselőket a szavazásra.

A képviselő-testület 3 igen szavazattal – ellenszavazat és tartózkodás nélkül – az alábbi határozatot hozta:

**23/2021. (XII.14.) KNNÖ határozat**

Kup község Német Nemzetiségi Önkormányzat Képviselő-testülete a kupi Vadrózsa Német Nemzetiségi Óvoda részére karácsonyra édességet vásárol.

Felkéri a képviselő-testület az elnököt, hogy a vásárolt édességet az óvoda részére átadja.

1. **A német Nemzetiségi Önkormányzat 2022. évi belső ellenőrzési terve**

**Előadó: Varga Éva Teréz elnök**

**Varga Éva Teréz elnök** szóbeli előterjesztésben elmondta, hogy az önkormányzat 2022. évi belső ellenőrzési terve elkészült. (jkv. 3. melléklete) Kérte a képviselőket a javaslat elfogadására.

Kup község Német Nemzetiségi Önkormányzata 3 igen szavazattal – ellenszavazat és tartózkodás nélkül – az alábbi határozatot hozta:

**24/2021. (XII.14.) KNNÖ határozat**

Kup község Német Nemzetiségi Önkormányzata a 2022. évi belső ellenőrzési tervét az előterjesztés szerint elfogadja.

Más tárgy, bejelentés nem volt, az elnök az ülést 17.00 órakor bezárta.

k.m.f.

Varga Éva Teréz Tomojzerné Bartalos Ibolya

elnök jkv. hitelesítő